**Lūzenieku pamatskolas**

**pašnovērtējuma**

**ziņojums**

**( līdz 31.09.2024. Rudzātu speciālā pamatskola)**

|  |  |  |
| --- | --- | --- |
| Līvānu novada Rudzātu pagasts, 28.10.2024. | |  |
| (vieta, datums) |  | |

**SASKAŅOTS**

Līvānu novada Izglītības pārvaldes vadītāja Ilze Vanaga

(dokumenta saskaņotāja pilns amata nosaukums) (vārds, uzvārds)

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2023./2024. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot 2023./2024.m.g. (01.09.2023.) | Izglītojamo skaits, noslēdzot 2023./2024.m.g.  (31.05.2024.) |
| Nr. | Licencēšanas  datums |
| Speciālās pirmsskolas izglītības programma izglītojamajiem ar garīgās attīstības traucējumiem. | 01015811 | “Skola”, Lūzenieki, Rudzātu pag., Līvānu novads, LV5328 | V-5111 | 10.05.2012. | 5 | 6 |
| Speciālās pirmsskolas izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem. | 01015911 | “Skola”, Lūzenieki, Rudzātu pag., Līvānu novads, LV5328 | V-5112 | 10.05.2012. | 2 | 2 |
| Speciālās pamatizglītības programma izglītojamajiem ar garīgās attīstības traucējumiem. | 21015811 | “Skola”, Lūzenieki, Rudzātu pag., Līvānu novads, LV5328 | V-2754 | 23.08.2010. | 24 | 29 |
| Speciālās pamatizglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem . | 21015911 | “Skola”, Lūzenieki, Rudzātu pag., Līvānu novads, LV5328 | V-2755 | 23.08.2010. | 15 | 14 |
| Profesionālās pamatizglītības programma- Ēdināšanas pakalpojumi. | 22 811 021 | “Skola”, Lūzenieki, Rudzātu pag., Līvānu novads, LV5328 | P-17586 | 28.09.2018. | 9 | 6 |
| Profesionālās pamatizglītības programma- Kokizstrādājumu izgatavošana. | 22 543 041 | “Skola”, Lūzenieki, Rudzātu pag., Līvānu novads, LV5328 | P-17585 | 28.09.2018. | -  Netika realizēta | -  Netika realizēta |
| Kopā: | | | | | **55** | **57** |

* 1. **Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē)**

2023./2024. mācību gada laikā:

* + 1. dzīvesvietas maiņa – **2** izglītojamie (1 izglītojamais 21015911 izglītības programmā un 1 izglītojamais profesionālās pamatizglītības programmā Ēdināšanas pakalpojumi);
    2. vēlme mainīt izglītības iestādi – **2** izglītojamie, iemesls -tuvāk dzīvesvietai, (1 izglītojamais 21015811 izglītības programmā un 1 izglītojamais Ēdināšanas pakalpojumu programmā);
    3. cits iemesls – **1** izglītojamais, profesionālās pamatizglītības programmā Ēdināšanas pakalpojumi. Iemesls - tika atskaitīts par atkārtotiem rupjiem iekšējās kārtības noteikumu pārkāpumiem;
    4. uzsāka mācības, pārejot no citas mācību iestādes – **7** izglītojamie – 1 pirmsskolā un 6 izglītojamie 21015811 izglītības programmā.
  1. **Pedagogu ilgstošās vakances un atbalsta personāla nodrošinājums**

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2023./2024.m.g. (līdz 31.05.2024.) | 0,094 likmes | Internāta skolotājs |
|  | Izglītības iestādē pieejamais atbalsta personāls izglītības iestādē, noslēdzot 2023./2024.m.g. (līdz 31.05.2024.) | 2,770 likmes  0.826 likmes  0.115 likmes  0.644 likmes  Kopā: 4.355 likmes | pedagoga palīgs,  psihologs,  logopēds pirmsskolas gr.,  sociālais pedagogs. |

1. **Izglītības iestādes darbības pamatmērķi un prioritātes**
   1. Izglītības iestādes misija – veidot un attīstīt mūsdienīgu izglītības vidi, pilnveidot iespējas, kas nodrošinātu izglītojamo izaugsmi atbilstoši viņu individuālajām spējām un attīstības līmenim, kā arī veicinātu diagnosticēto attīstības traucējumu iespējami maksimālu pedagoģisko un psiholoģisko korekciju.
   2. Izglītības iestādes vīzija par izglītojamo – kvalitatīva izglītība, sociālo prasmju, pilsoniskās atbildības veidošana un individualizēts atbalsts izglītojamiem, no pirmsskolas līdz profesijai, mūsdienīgā un psiholoģiski labvēlīgā skolas vidē.
   3. Izglītības iestādes vērtības cilvēkcentrētā veidā – cieņa, iejūtība, atbildība, sadarbība, radošums.
   4. **2023./2024. mācību gada** darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Darbs ar izglītojamiem profesionālās pamatizglītības programmās, lai mazinātu priekšlaicīgu mācību pamešanu. Karjeras izglītība. | a) kvalitatīvi: Tiek iepazītas dažādas profesijas un izglītības iespējas. Iespēja iepazīties ar darba vidi šajās profesijās. Pamatota izpratne par savu izvēli. | Oktobrī skolā tika organizēta karjeras nedēļa.  Klašu grupām individuāli darba plāni. Veicot dažādus uzdevumus skolēni ieguva informāciju par dažādām profesijām, darbinieku pienākumiem un galvenajiem darba instrumentiem.  Janvārī iepazinām tādas profesijas, kā lauksaimnieka, pastnieka, celtnieka, pavāra, to darba specifiku, kā arī nepieciešamās prasmes un zināšanas, lai varētu strādāt atbilstošajā jomā.  Februārī notika vieslekcija sociālo zinību jomā, ko vadīja Zanda Rūsiņa no Latvijas Republikas Tiesībsarga biroja un izglītojošā vieslekcija ar praktiskām nodarbībām par veselīgu dzīvesveidu (Rīgas Medicīnas koledža; lekt. Māra Viļuma).  Aprīlī apmeklējām SIA 'Rudzāts”, kur vecāko klašu skolēni klātienē iepazina lauksaimniecības tehniku, tās specifiku, kā arī gaļas liellopu audzēšanas praktisko pusi. |
| b) kvantitatīvi: 3 integrēti un atsevišķi pasākumi. | Videomateriāli par dažādām profesijām.  Diskusijas ar izglītojamajiem pēc materiāla noskatīšanās.  Testi – sevis izzinošie un savu spēju, prasmju novērtēšanai.  Lekcijas (vieslektori) - 2  Ekskursija uz ražošanas uzņemumu-1 |
| Nr.2 Daudzveidīgas iespējas skolēnu pašizpausmei un personības izaugsmei. | a) kvalitatīvi: Līdzdalība realizējot idejas, iesaiste un sadarbība dažāda mēroga pasākumos. Pašiniciatīva drošas un draudzīgas vides veidošanā. Skolas vērtību, tradīciju un aktivitāšu popularizēšana caur Facebook skolas profilu. | Nostiprinot skolēnos pozitīvo attieksmi pret dzīves pamatvērtībām, pilsonisko līdzdalību un personisko atbildību, strādājam pie šo vērtību iedzīvināšanas ikdienā (Latvijas valsts svētkiem veltītie pasākumi, "Latvijas skolas soma" pasākumi un citi), radot apstākļus un iespējas skolēna personības izaugsmei un intelektuālai attīstībai, motivējot viņus savu individuālo spēju un talantu attīstībai, veselību veicinošās skolu tīkla aktivitātēs un citās aktivitātēs.  Skolas aktivitātes, aktualitātes un pasākumi regulāri tiek apskatīti caur Facebook skolas profilu.  . |
| b) kvantitatīvi: 4 Integrēti un atsevišķi pasākumi. | Šajā mācību gadā ir notikuši sekojoši skolas pasākumi:  Tika organizēti 12 skolas mēroga pasākumi, 2 pārgājieni, 3 konkursi, 6 skolas mēroga sporta sacensības, organizētas 2 valsts mēroga sporta sacensības, tika ņemta dalība 4 valsts un 2 novada mēroga sporta pasākumos un 1 Latgales mēroga mūzikas un 1 mājturības un tehnoloģiju pasākumos. Tika apmeklēta “Līvānu novada sporta laureāta 2023” balvu pasniegšanas ceremonija.  Tika organizēti pasākumi “Karjeras nedēļa”, “Karjeras pēcpusdienas”, apmeklēts uzņēmums SIA “Rudzāts”, tika uzņemts viesis no A/S “Sadales tīkli”.  Tika organizētas 2 “Veselīgas pusdienas dažādos gadalaikos.”  Esam piedalījušies 3 publiskos konkursos- “Mana veselīgā ēdienkarte”, “Lielais ELIIS Ziemassvētku konkurss bērnudārziem”, “Ūdens mūsu pasaulē”.  Visa mācību gada ietvaros tika paveikti neskaitāmi labie darbi darbaudzināšanas nodarbībās palīdzēts sakopt skolas teritoriju, tīrīt sniegu  Tika aicināti un uzņemti viesi no Rudzātu teātra kopas “Okūts”, jauniešu nodarbību un nometņu vadītājs Jānis Ozols, Līvānu novada jaunieši no Līvānu novada Multifunkcionālais jaunatnes centra “Kvartāls” , LU Māszinību fakultātes 4.kursa studente Iveta Iraida un tipogrāfijas “Zemgus” direktors Guntars Lasmanis, jaunieši no Jēkaba Graubiņa Līvānu Mūzikas un mākslas skolas, Rita Semeiko un viņas dziedošie draugi no Līvāniem, viesi no Valsts probācijas dienesta.  Tika apmeklēts Līvānu novada Multifunkcionālais jaunatnes centrs “Kvartāls”.  Visa mācību gada garumā regulāri tika organizētas radošās darbnīcas visiem skolas audzēkņiem, uz valsts svētkiem un gada noslēgumā tika izvietota skolēnu darbiņu izstāde.  Maija mēnesī tika organizētas skolas mācību ekskursijas visiem pirmsskolas, sākumskolas, pamatskolas un profesionālās pamatizglītības programmas audzēkņiem.  1. Tika organizētas 2 valsts mēroga sacensības:   * LSO novusa sacensības Rudzātu speciālajā pamatskolā; * LSO “Jautrie starti”Rīgā.   2.Esam piedalījušies 4 valsts un 1 Latgales novada sporta sacensībās:   * LSO “Jautrie starti” Rīgā, * LSO sacensībās skriešanā ar sniega kurpēm Sveķos, * LSO peldēšanas sacensībās Rīgā, * LSO novusa sacensībās Rudzātos, * Latgales novada sporta svētkos (LBJISF) Līvānos.   3.Esam piedalījušies 2 Latgales zonas konkursos:   * “Teātris mūzikā 2024” Sveķu pamatskolā, * “Kam čaklas rokas, tam darbi sokas” Dzelzavas Pakalnu pamatskolā.   4.Turpinās veiksmīga sadarbība ar jau esošajiem skolas draugiem un atbalstītājiem, kā arī tika uzrunāti jauni potenciālie atbalstītāji. Šajā mācību gadā finansiālu un cita veida “taustāmu” atbalstu mums sniedza:   * Liāna un Ivars Velki “Velku biedrība” un “Cerību zvaigzne”, Zviedrija, * Guntars Lasmanis tipogrāfija “Zemgus”, * Konditorejas uzņēmums “Daugulis& partneri”, * Jersikas čipsu ražotne “Glear”, * Aizkraukles novada mini zoo “Karlīnas”, * Daumants Pafrods un uzņēmums Light Guide Optics International . |
| Nr.3 Pedagogu pietiekamība, noslodze, atbalsts kvalifikācijas celšanai. | a) kvalitatīvi: Personāla darbs tiek izvērtēts, analizēta noslodze un efektivitāte, darbinieki tiek motivēti. Kvalifikācijas celšana ir organizēta sistēmiski un mērķtiecīgi. | Uzsākot mācību gadu tika vērtēta pedagoģisko darbinieku pietiekamība un to noslodze atbilstoši mācību gada stundu plānam un audzināšanas grupu sadalījumam, vairoties no pārlieku mazām un sadrumstalotām slodzēm darbiniekam.  Liela uzmanība tika veltīta arī pedagogu darba slodzes sabalansēšanai. Sakarā ar to uzsākot mācību gadu darbā tika pieņemti vēl 5 pedagogi.  Skolas budžetā tika paredzēti finanšu līdzekļi darbinieku kvalifikācijas celšanai. |
| b) kvantitatīvi: Atbalsts kvalifikācijas celšanai. | Skolas atbalstīti Latvijas pašvaldību mācību centra 8 stundu kursi “Speciālās zināšanas bērnu tiesību aizsardzības jomā” – 726.36 EUR.  Skolas atbalstīti Sociālo interešu institūta 12 stundu kursi “Uzvedības korekcijas iespējas un līdzekļi audzināšanas darbā”- 560 EUR. |
| Nr.4 Ciešāka līdzdarbošanās starp vecākiem un skolu. Skolas padomes loma iestādes attīstībā. | a) kvalitatīvi: Dažādot skolas sadarbību ar izglītojamo vecākiem, popularizējot skolas padomes lomu. | Vecāki regulāri tiek informēti par izglītības iestādes darbību un norisēm mācību un audzināšanas darbā.  Ikdienā sadarbība ar vecākiem norit sazinoties ar e-klases pasta starpniecību, telefoniski, WhatsApp grupās vai arī klātienē skolā.  Pavasarī tie organizēta Vecāku diena, vecāku kopsapulce, kuras laikā tiek pārrunāti svarīgākie jautājumi un vecākiem ir iespēja novērot mācību stundas, kā arī tikties ar pedagogiem, atbalsta personālu un iestādes vadību.  Iespēja iesaistīties Izglītības iestādes padomes darbā. Vecāki tiek aicināti iesaistīties izglītības iestādes novērtēšanā un attīstības plānošanā, aizpildot aptaujas anketas.  Izglītojamo panākumi sporta sacensībās, konkursos, pasākumos tiek atspoguļoti Facebook. |
| b) kvantitatīvi: 3 kopīgi pasākumi , aktivitātes. | Zinību diena, klašu sapulces,  Ziemassvētku pasākums,  Vecāku diena, vecāku kopsapulce. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus **2024./2025. mācību gadā** (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Izglītojamo rakstu darbu izpildes kvalitāte kā mācību sasniegumu sastāvdaļa. | a) kvalitatīvi: Izglītojamo rakstu darbu kvalitāte. Izglītojamo prasme analizēt savus mācību sasniegumus. |  |
| b) kvantitatīvi: Optimāls un saskaņots izglītojamo mājasdarbu apjoms, saskaņā ar Izglītojamo mācību sasniegumu vērtēšanas kārtību un nepārsniedzot 2 mājas darbus dienā. |  |
| Nr.2 Izglītojamo un pedagogu sadarbības veicināšana, pilnveidojot mācīšanas un mācīšanās metodes, motivāciju un atbildību par sasniedzamo rezultātu. | a) kvalitatīvi: Mērķtiecīga personības attīstībā nepieciešamo īpašību veidošana mācību procesā:  iniciatīva, sadarbība, atbildība un pašvērtējums. |  |
| b) kvantitatīvi: Pedagogu labās prakses piemēri, 1 katram. Stundu, nodarbību vērošana – 1 katram pedagogam. |  |
| Nr.3 Labvēlīgas sociālemocionālās vides pilnveide, nodrošinot jēgpilnus un mērķtiecīgi organizētus ārpusstundu pasākumus izglītojamo pilsoniskajā un patriotiskajā audzināšanā. | a) kvalitatīvi: Radoši, jēgpilni ārpusstundu pasākumi izglītojamo pilsoniskajā un patriotiskajā audzināšanā. |  |
| b) kvantitatīvi: 4 organizētie pasākumi mācību gada ietvarā. |  |
| Nr.4 Ciešāka visu iesaistīto pušu dalība skolas darba izvērtēšanā. Prioritāšu izvirzīšana jaunajam attīstības periodam. | a) kvalitatīvi: Izglītības iestādes attīstības plāna izpildes analīze, secinājumi. Kvalitatīvi izstrādāts ikgadējais iestādes darba pašnovērtējuma ziņojums. |  |
| b) kvantitatīvi: Personāla, vecāku, izglītojamo iesaiste iestādes darba pašnovērtēšanas procesā. Anketēšana- 80% atgriezeniskā saite . |  |

1. **Kritēriju izvērtējums**

Vērtējamie kritēriji Līvānu novada izglītības iestādēs 2023./2024.m.g.:

1. Mācīšana un mācīšanās;
2. Administratīvā efektivitāte;
3. Vadības profesionālā darbība.

**3.1. Kvalitātes joma KVALITATĪVAS MĀCĪBAS**

**3.1.1. Kritērija “MĀCĪŠANA UN MĀCĪŠANĀS” kvantitatīvais un kvalitatīvais izvērtējums**

Būtiskākie iegūtie dati, informācija un secinājumi no mācību stundu/nodarbību vērošanas:

**Mācību stundu vērošanas mērķis 2023./2024.m.g. –** **savstarpējās sadarbības prasmes.**

Secinājumi:

1. Skolēni tiek iesaistīti sarunās par SR (sasniedzamo rezultātu).

2. Mācību stundās tiek apgūtas sadarbības prasmes.

3. Tiek veicināta katra skolēna izteikšanās prasme, kas mazina nedrošību un bailes kļūdīties.

4. Tiek veidota tāda rakstura iezīme kā iecietība (nepārtraucot prast uzklausīt citus, izteikt savu viedokli, to darīt pieklājīgi).

5. Skolēniem ir iespēja radoši izpausties.

6. Biežāk izmantotās mācību metodes stundās – vizualizēšana, darbs pāros, grupās, praktiskais darbs, dialogs, IT izmantošana informācijas iegūšanā, spēles.

7. Tiek veikta formatīvā vērtēšana atgriezeniskās saites iegūšanai un sasniedzamā rezultāta apguves līmeņa konstatēšanai.

8. Mācību telpas papildinātas ar informāciju tehnoloģijām (klasēs jauni portatīvie datori).

9. Izglītības programmas 21015911 klašu skolēniem ir izstrādāti individuālie mācību plāni.

10. Ja nepieciešams, tādi plāni tiek veidoti arī 21015811 izglītības programmas skolēniem. 11. Mācību procesā tiek uzturēta saikne ar reālo dzīvi – praktiski piemēri, praktiskā darbība.

12. Skolēniem regulāri tiek uzdoti mājas darbi.

13. Kopumā mācību process tiek veidots balstoties kompetenču pieejā mācību saturam.

14. Lai uzlabotu mācīšanas un mācīšanās procesa kvalitāti skolā kopumā, tika veiktas arī skolotāju savstarpējās mācību stundu vērošanas.

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei | E - klase, mācību sasniegumu izvērtējums 2x mācību gadā, anketēšana 1x gadā, izglītojamo izpētes materiāli, iegūto datu analīze, stundu vērošana. | Skolotājiem kopēja labās prakses piemēru un metodisko materiālu krātuve. |
| Izglītības procesa plānošanas un īstenošanas efektivitāte un kvalitāte \* | Gada mācību stundu plāns, mācību stundu saraksts, tematiskie plāni mācību priekšmetos, individuālie izglītības plāni, izpildes kontrole ne retāk kā 2x mācību gadā. Mācību stundu vērošana no vadības puses un skolotāju savstarpējā. |  |
| Izglītības procesa diferenciācija, individualizācija un personalizācija \*\* | Individuālie izglītības plāni mācību priekšmetos, nepieciešamības gadījumā izglītības programmas 21015911 2.variants. Dažādas sarežģītības uzdevumi stundās. Uzdevumu izpildei atvēlētais laiks. | Atbilstoša metodisko materiālu klāsta papildināšana. |
| Mācību sasniegumu vērtēšanas kārtība | Ir izstrādāta atbilstoši ārējo normatīvo aktu prasībām un nepieciešamības gadījumā tiek veiktas aktuālās izmaiņas. |  |
| Izglītības iestādes individualizēta un /vai personalizēta atbalsta sniegšana izglītojamiem | Individuālie izglītības plāni mācību priekšmetos, nepieciešamības gadījumā piemērots izglītības programmas 21015911 2.variants, pedagoga palīga atbalsts, psihologs, sociālais pedagogs, logopēds, grupu un individuālās atbalsta pasākumu nodarbības - logopēdija, koriģējošā vingrošana, ritmika, individuālais darbs ar izglītojamiem. |  |
| Izglītības iestādes darbība, nodrošinot izglītības ieguvi ģimenē\*\*\* | Nodrošināts pedagoga atbalsts mājmācībā un mājas apmācībā. |  |
| Izglītības procesa īstenošana pirmsskolas izglītības programmā\*\*\*\* | Katram bērnam izstrādāti individuālie izglītības plāni.  Bērna izpēte un attīstības dinamikas izvērtējums 2x mācību gadā. | Materiāli tehniskās bāzes papildināšana rotaļnodarbībām. |

Kritērija “MĀCĪŠANA UN MĀCĪŠANĀS” pašvērtēšanā iegūtais rezultāts atbilst kvalitātes vērtējuma līmenim – **Labi** *(Izcili / Ļoti labi / Labi / Jāpilnveido / Nepietiekami*).

\* -*netiek vērtēts izglītības iestādēs, kurās tiek īstenota tikai pirmsskolas izglītības programma*

\*\* -*netiek vērtēts izglītības iestādēs, kurās tiek īstenota tikai pirmsskolas izglītības programma un/vai tikai profesionālās ievirzes izglītības programma*

\*\*\* -*tiek vērtēts tajās izglītības iestādēs, kurās tiek īstenota izglītības ieguve ģimenē*

\*\*\*\* -*tiek vērtēts tajās izglītības iestādēs, kurās tiek īstenota pirmsskolas izglītības programma*

**3.2. Kvalitātes joma LABA PĀRVALDĪBA**

**3.2.2. Kritērija “ADMINISTRATĪVĀ EFEKTIVITĀTE” kvantitatīvais un kvalitatīvais izvērtējums**

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes vadītāja, izglītības iestādes darba pašvērtēšanas un attīstības plānošanas kvalitāte un efektivitāte | Pašvērtēšanas darba rezultātā apkopotie ieteikumi un nepieciešamie uzlabojumi ir ietverti tālākās attīstības plānošanā, prioritāšu izvirzīšanā nākamajam periodam. Skaidri saprotama iestādes misija, vīzija un darbības mērķis. Skolas darbinieki tiek iesaistīti šajā procesā. Ir atgriezeniskā saite, tiek izrādīta iniciatīva. | Turpināt pilnveidot pašvērtēšanas procesu.  Izstrādāt iestādes attīstības plānu jaunajam periodam  (2026. -2028. gada). |
| Personāla pārvaldības efektivitāte | Iestādē ir optimāls dažāda līmeņa vadītāju skaits, visiem ir vajadzīgā kvalifikācija un pieredze. Visu līmeņu vadītāji, savstarpēji sadarbojoties, profesionāli veic uzticētos pienākumus, plāno iestādes darbu, prognozē sasniedzamos rezultātus, izvirza darbības mērķus un uzdevumus. Katrs savu pilnvaru ietvaros pieņem lēmumus, risina radušās konfliktsituācijas, motivē darbiniekus un izglītojamos, nodrošina iekšējo izglītības kvalitātes pārraudzību, organizē sadzīvi, piedalās personāla atlasē, plāno tā izglītošanu un citus. |  |
| Izglītības iestādes vadības komandas darba efektivitāte un sasaiste ar izglītības attīstības un/vai nozares politikas mērķiem | Iekšējie normatīvie dokumenti, atbilst ārējo normatīvo aktu prasībām, vajadzības gadījumā tiek aktualizēti un veiktas izmaiņas. Darbinieki zina savus pienākumus un atbildības jomas, veiksmīgi sadarbojas. Iestādes vadītājs regulāri papildina zināšanas par izglītības attīstības, kvalitātes un nozares politikas jautājumiem. |  |
| Izglītības iestādes vadītāja zināšanas un izpratne par finanšu un resursu efektīvu pārvaldību | Izglītības iestādes vadītājam ir labas zināšanas un plaša pieredze finanšu līdzekļu un resursu efektīvā pārvaldībā. Tiek strādāts pie papildus līdzekļu piesaistes. Līdzekļi tiek ieguldīti iestādes attīstībā un izglītojamo sadzīves apstākļu uzlabošanā. |  |

Kritērija “ADMINISTRATĪVĀ EFEKTIVITĀTE” pašvērtēšanā iegūtais rezultāts atbilst kvalitātes vērtējuma līmenim - **Labi** *(Izcili / Ļoti labi / Labi / Jāpilnveido / Nepietiekami*).

* 1. **Kvalitātes joma LABA PĀRVALDĪBA**

**3.3.3. Kritērija “VADĪBAS PROFESIONĀLĀ DARBĪBA” kvantitatīvais un kvalitatīvais izvērtējums**

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes vadītāja zināšanas, izpratne par izglītības iestādes darbības tiesiskumu, prasme izstrādāt un atjaunot tiesību aktus | 12 stundu kursi “Izglītības tiesības un juridisko tekstu rakstīšana”.  Pārskatīti:   * Skolas nolikums; * Iekšējās kārtības noteikumi; * Darba kārtības noteikumi; * Izglītojamo drošības noteikumi; * Dienesta viesnīcas – internāta darbības kārtība; * Izglītojamo mācību sasniegumu vērtēšanas kārtība; * Pedagoģiskās padomes reglaments; * Metodisko komisiju reglaments; * Atbalsta komandas darbības reglaments; * Skolēnu līdzpārvaldes reglaments; * E- klases lietošanas kārtība; * Prakses organizēšanas kārtība profesionālās pamatizglītības programmās. | Amatu aprakstu pārskatīšana un tehniskās korekcijas sakarā ar iestādes nosaukuma maiņu. |
| Izglītības iestādes vadītāja zināšanas par līderības stratēģijām un taktikām, prasme pieņemt lēmumus un uzņemties atbildību | * Vadītājs savā darbībā izvirza skaidrus, novērtējamus mērķus, organizē to izpildi, analizē rezultātus, demokrātiski pieņem pārdomātus lēmumus. Uzņemas atbildību. * Vadītājs saprot personāla attīstības vajadzības un veiksmīgi tās nodrošina. Finansiāli atbalsta darbinieku profesionālo pilnveidi, veicina pieredzes apmaiņu. |  |
| Izglītības iestādes vadītāja komunikācija | * Darbiniekiem pozitīvs, uz sadarbību orientēts mikroklimats un izglītojamo veselības un attīstības stāvoklim piemērota atbalstoša vide. |  |
| Izglītības iestādes vadītāja ētiskums | * Demokrātiski veicina personāla un vadības komandas sadarbību. Uzņemas atbildību par kopējiem rezultātiem. * Motivē personālu, iedrošina uz pārmaiņām. Iespēju robežās pārmaiņu nodrošināšanai iesaista arī vecākus. |  |
| Izglītības iestādes vadītāja izpratne par izglītības attīstības, tostarp izglītības kvalitātes, un/vai nozares politikas mērķiem un sasniedzamajiem rezultātiem | * Patstāvība, normatīvo aktu pārzināšana, pozitīva attieksme pret savu darbu. * Vadītājs veido un uztur izglītības iestādes vērtības, veido, organizē savu un komandas darbu. Ar atbildības sajūtu pārstāv personāla un vadības komandas intereses. |  |
| Izglītības iestādes vadītāja profesionālā kompetence audzināšanas, mācīšanas un mācīšanās jautājumos | * Kompetenču pieejai atbilstoši tematiskie plāni mācību priekšmetos visām klasēm. * Izglītojamo individuālie izglītības plāni 21015911 izglītības programmas izglītojamiem. * Darbs pie mācību līdzekļu un metodisko materiālu nodrošinājuma. * Izstrādāta audzināšanas darba programma. * Izstrādāta karjeras izglītības programma. * Tiek strādāts pie mācību procesa kvalitātes uzlabošanas, atbalsta sniegšanas mācību priekšmetu programmu pilnveidē, arī profesionālajā pamatizglītībā, pedagogu nodrošināšanas ar mūsdienīgiem mācību līdzekļiem. * Informācijas tehnoloģijas tiek mērķtiecīgi iegādātas un papildinātas. Plāno resursus un veic darbības, lai uzlabotu vidi un sekmētu izglītojamo mācīšanās iespējas. |  |

Kritērija “**VADĪBAS PROFESIONĀLĀ DARBĪBA**” pašvērtēšanā iegūtais rezultāts atbilst kvalitātes vērtējuma līmenim - **Labi** *(Izcili / Ļoti labi / Labi / Jāpilnveido / Nepietiekami*).

**4. Informācija par lielākajiem īstenotajiem projektiem par 2023./2024. mācību gadā**

* 1. Lauku atbalsta dienesta programmas -“ Augļi skolai” un “Skolas piens”.
  2. Kultūrizglītības programma Latvijas skolās -“Skolas soma”.
  3. Sadarbība ar ilggadējo skolas atbalstītāju biedrība “Velku biedrība” finansējuma, ziedojumu, dāvinājumu piesaistē dažāda sporta inventāra, ārpus klases un ārpusskolas aktivitāšu, kā arī maznodrošināto ģimeņu atbalstam.
  4. Sadarbība ar Latvijas Speciālo Olimpiādi organizējot LSO sacensības bērniem līdz 12 gadu vecumam “Jautrie starti” Rīgā. Un jau 21.gadu pēc kārtas labākie novusa spēlētāji no Latvijas speciālajām skolām pulcējās mūsu skolā, lai cīnītos par medaļām un kausiem.

1. **Informācija par institūcijām, ar kurām noslēgti sadarbības līgumi**
   1. Izglītības uzņēmums “Lielvārds” mācību platformas SOMA abonēšanai.
   2. Z.S. “Līči”, Būmaņi, Rudzātu pagasts, Līvānu novads - par kvalifikācijas praksi profesionālās pamatizglītības programmas “ Ēdināšanas pakalpojumi ” izglītojamiem.
   3. Biedrība “Latvijas Speciālā Olimpiāde”- speciālo skolu audzēkņu integrēšanai sabiedrībā iesaistot tos sporta spēlēs un ar tām saistītos pasākumos, reģionālā, nacionālā, Eiropas un pasaules līmenī.
   4. Z.S. “Līči”, Būmaņi, Rudzātu pagasts, Līvānu novads – izglītojamo ēdināšanas ārpakalpojuma nodrošināšanai.
2. **Audzināšanas darba prioritātes trim gadiem un to ieviešana**
   1. **Prioritātes (bērncentrētas, domājot par izglītojamā personību).**

|  |  |  |
| --- | --- | --- |
| **2022./2023.** | **2023./2024.** | **2024./2025.** |
| Veicināt skolēnu atbildību un rīcību saskaņā ar saviem pienākumiem un tiesībām, akcentējot cieņpilnu saskarsmi un savstarpējo attiecību kultūru.  Mācīšanās kompetenču attīstīšana izglītojamos – mācīt mācīties. | Līdzdalība realizējot idejas, iesaiste un sadarbība dažāda mēroga pasākumos. Pašiniciatīva drošas un draudzīgas vides veidošanā. Skolas vērtību, tradīciju un aktivitāšu popularizēšana caur Facebook skolas profilu. | Labvēlīgas sociālemocionālās vides pilnveide, nodrošinot jēgpilnus un mērķtiecīgi organizētus ārpusstundu pasākumus izglītojamo pilsoniskajā un patriotiskajā audzināšanā. |

* 1. **2-3 teikumi par galvenajiem secinājumiem pēc mācību gada izvērtēšanas.**
* Audzināšanas darbā 2023./2024.m.g. galvenā uzmanība tika veltīta tam, lai ciešāk veicinātu skolēnu līdzdalību realizējot kopējas idejas, radošumu, iesaisti un sadarbību dažāda mēroga pasākumos, pašiniciatīvu drošas un draudzīgas vides veidošanā, cieņpilnu saskarsmi un savstarpējo attiecību kultūru.
* Veidojot skolēnos dziļāku izpratni par dzīves pamatvērtībām, strādājām pie skolas kopīgo vērtību, tradīciju veicināšanas un to popularizēšanas gan veselību veicinošās aktivitātēs, gan citās aktivitātēs.
* Turpmākajā audzināšanas darbā akcentējama skolēnu dziļāka izpratne par dažādiem iekšējiem un ārējiem procesiem, kas mūs ietekmē, labvēlīgas sociālemocionālās vides pilnveide, tostarp, nodrošinot jēgpilnus, kvalitatīvus un mērķtiecīgi organizētus ārpus stundu pasākumus pilsoniskajā un patriotiskajā audzināšanā.

1. **Absolventu tālākizglītība**

Visi pieci 2023./2024.m.g. skolas 9.klases absolventi iestājās un turpina mācības skolas piedāvātajā profesionālās pamatizglītības programmā “Ēdināšanas pakalpojumi”, kvalifikācijas – Virtuves darbinieks (2.kvalifikācijijas līmenis) iegūšanai.

1. **Citi sasniegumi**
   1. **Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).**

**Skola:**

* Daiļlasītāju konkurss, teatralizēti uzvedumi “ Mana Latvija” un “Teātris mūzikā”, teātra pēcpusdiena, lugas “Dāvana visvājākajam” iestudēšana.
* Konkursi “Jaunais Lāčplēsis un Laimdota 2023” un “Es varu 2023!”,
* Gadskārtu pasākumi, klašu pārgājieni, “Labo darbu” nedēļa, Vecāku diena, skolēnu darbu izstāde.
* Skolēnu līdzpārvaldes, sociālās pedagoģes un skolas psihologa kopīgi organizētās radošās darbnīcas visa mācību gada garumā. Ikgadējais konkurss “Gada skolēns”, ikgadējā anketa skolēniem “Kā jūties skolā”.
* Boccia turnīri, novusa dubultspēļu turnīrs, novusa vienspēļu turnīrs, dambretes turnīrs. Olimpiskā diena 2024 ”Soli pa solim sportiņā!”.

**Novads/ Vidzemes un Latgales reģions**:

* **2. vieta** Vidzemes un Latgales reģiona speciālo skolu **konkursā ”Teātris mūzikā 2024”** , Sveķu pamatskolā, Gulbenes novadā.
* **3.vieta -**1.2.3.klašu grupai - Latgales plānošanas reģiona organizētajā **radošo darbu konkursā** bērniem un jauniešiem **“Mans labākais draugs – ūdens”, projekta Pure Water II ietvaros**.

**Valsts:**

* **3. vieta** komandu vērtējumā Latvijas Speciālās Olimpiādes (LSO) sacensībās **peldēšanā** Rīgā ( individuālajā vērtējumā **divas 1. vietas**, **četras 2. vietas** un **četras 3. vietas**).
* **3. vieta** un **2. vieta** individuālajā vērtējumā LSO sacensībās **skriešanā ar sniega kurpēm** Sveķu pamatskolā, Gulbenes novadā.
* **3. vieta** komandu vērtējumā LSO sacensībās **novusā** (individuālajā vērtējumā **divas 1. vietas**, **divas 2. vietas** un **divas 3.vietas**).
* **5. vieta** un dažādas balvas pirmsskolas grupai “Mārītes” lielajā ELIIS Ziemassvētku konkursā.
  1. **Izglītības iestādes informācija par galvenajiem secinājumiem:**
     1. **pēc izglītojamo snieguma izvērtējuma valsts pārbaudes darbos par 2023./2024. mācību gadu;**
* Saskaņā ar normatīvajiem aktiem un ar direktora rīkojumu 3.,6.,9.klašu izglītojamie no valsts noteiktajiem pārbaudes darbiem ir atbrīvoti.
* Profesionālās pamatizglītības programma ”Kokizstrādājumu izgatavošana” (iegūstamā kvalifikācija – Koksnes materiālu apstrādātājs) šajā mācību gadā netika nokomplektēta un netika īstenota.
* Profesionālās pamatizglītības programmā “Ēdināšanas pakalpojumi” (iegūstamā kvalifikācija - Virtuves darbinieks) 2023./2024.m.g. kvalifikācijas eksāmenu kārtoja 3 audzēkņi. Vidējā balle skolā ir 7,6, kas ir par divām ballēm augstāka kā iepriekšējā mācību gadā un tieši tāda pati kā vidējā balle kvalifikācijas eksāmenā valstī.
  + 1. **par sasniegumiem valsts pārbaudes darbos pēdējo trīs gadu laikā.**
* Profesionālās pamatizglītības programma ”Kokizstrādājumu izgatavošana”:

2021./2022.m.g. kvalifikācijas eksāmenu kārtoja 1 audzēknis un iegūtais vērtējums ir 8 balles, kas ir tieši tāds pats kā iepriekšējā mācību gadā un par 1 balli augstāks nekā valstī.

2022./2023.m.g. kvalifikācijas eksāmenu kārtoja 2 audzēkņi un iegūtais vērtējums ir 6 balles, kas ir par divām ballēm zemāks, salīdzinot ar iepriekšējo mācību gadu un par 0.7 ballēm zemāks nekā valstī. Grūtības sagādāja teorētiskās daļas jautājumi, izglītojamo individuālais attīstības līmenis un paaugstinātais satraukums.

2023./2024. m. g. šī izglītības programma netika īstenota.

* Profesionālās pamatizglītības programma “Ēdināšanas pakalpojumi”:

2021./2022.m.g. kvalifikācijas eksāmenu kārtoja 3 audzēkņi un vidējā balle skolā ir 8, kas ir nemainīga, salīdzinot ar iepriekšējo mācību gadu, un par 1 balli augstāka nekā valstī.

2022./2023.m.g. kvalifikācijas eksāmenu kārtoja 4 audzēkņi un vidējā balle skolā ir 6, kas ir par 2 ballēm zemāka, salīdzinot ar iepriekšējo mācību gadu un par 1.6 ballēm zemāka kā valstī. To ietekmēja 2 audzēkņu sniegums, kas saistāms ar viņu attīstības līmeņi un veselības stāvokli.

2023./2024.m.g. kvalifikācijas eksāmenu kārtoja 3 audzēkņi, vidējā balle skolā ir 7,6, kas ir par 2 ballēm augstāka kā iepriekšējā mācību gadā un tieši tāda pati kā valstī.

* 1. **Izglītības iestādes galvenie secinājumi par izglītojamo sniegumu ikdienas mācībās.**

2023./2024.m.g. mācību sasniegumu:

Vidējais vērtējums skolā (izglītības programmās 21015811 un profesionālās pamatizglītības programmā Ēdināšanas pakalpojumi) ir 6,4 balles, kas ir augstāks, salīdzinot ar iepriekšējo mācību gadu. Nevienā klasē tas nav zemāks par 6 ballēm.

Nepietiekoša mācību sasniegumu vērtējuma nav. Izglītojamo sekmes, salīdzinot ar iepriekšējo mācību gadu, ir augušas par 7,1% optimālajā (6-8 balles) līmenī uz 73%. Nedaudz zemākas (par 0,6%) tās kļuvušas - (uz 3,2%) augstākajā (9-10 balles) un pietiekamā (4-5 balles) līmenī.

Vidējais vērtējums pa mācību priekšmetiem, salīdzinot ar iepriekšējo mācību gadu, ir audzis – dabas zinībās, matemātikā, Latvijas un pasaules vēsturē, sociālajās zinībās, sports un veselība, dizainā un tehnoloģijās. Pārējos mācību priekšmetos paaugstinājums ir neliels vai palicis tajā pašā līmenī. Izteikts sekmības līmeņa pazeminājums nav nevienā mācību priekšmetā.

1. **Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi**

Izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādītie ieteikumi ir izpildīti iepriekšējos mācību gados.

1. **Izglītības iestādes vadītāja, izglītības iestādes padomes un izglītojamo pašpārvaldes ieteikumi izglītības iestādes darbības pilnveidei un izglītības/nozaru politikas jautājumos (pēc iestādes vēlmēm)**
   1. Izglītības iestādes vadītāja *sniegti ieteikumi izglītības/nozaru politikas jautājumos*

Vienota nostāja pašvaldībā izglītības programmu – kodi 21015811 un 21015911- realizācijas vietas piedāvājumam, šādi neradot nevajadzīgu konkurenci skolai, sekmējot skaidrāku redzējumu par skolu tīkla attīstību pašvaldībā un veicinot pilnvērtīgāku novadā strādājošās speciālās izglītības iestādes rīcībā esošo iespēju izmantošanu un izglītības kvalitāti pašvaldībā kopumā.

* 1. Izglītības iestādes padomes *ieteikumi izglītības iestādes darbības pilnveidei un/vai izglītības/nozaru politikas jautājumos*

Bērnu āra aktivitāšu iespēju papildināšana.

* 1. Skolēnu līdzpārvaldes *ieteikumi izglītības iestādes darbības pilnveidei*

Bērnu rotaļu laukuma atjaunošana.

Izglītības iestādes vadītājs (paraksts)\* Edgars Vaivods

(paraksts) vārds, uzvārds

**\* Dokuments ir parakstīts ar drošu elektronisko parakstu un satur laika zīmogu**